Nafarroako Parlamentuko Mahaiak, 2019ko irailaren 2an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Adolfo Araiz Flamarique jaunak aurkeztutako galdera, aurreko gobernuarekin alderatuta departamentuek eta zuzendaritza nagusiek izan duten guztizko gehikuntzari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko irailaren 2an

Lehendakaria: Unai Hualde Iglesias

GALDERAREN TESTUA

EH Bildu-Nafarroa talde parlamentarioko parlamentari Adolfo Araiz Flamarique jaunak, Erregelamendu indardunean ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Kontseilari berriak izendatu eta gero onetsi egin dira Nafarroako Gobernuaren egitura berria ezartzen duten zenbait foru dekretu eta agindu. Parlamentari naizen aldetik honako hau jakin nahi dut:

– Zenbat departamentu eta zuzendaritza nagusi gehiago dauka Gobernu honek aurrekoaren aldean?

– Igoera horren ondorioz, konfiantzazko zenbat langile gehiago (kabineteburu, idazkari tekniko nagusi eta administrazio-langile) aurreikusten da izendatu beharko dela? Departamentu bakoitzeko kopurua eta departamentu bakoitzeko langile-kopurua ezagutu nahi dut.

Iruñean, 2019ko abuztuaren 13an

Foru parlamentaria: Adolfo Araiz Flamarique